cyanic-selkie/wikianc huggingface dataset:
Cilvēks, kas atnāca par agru
Sižets
Lai novērstu naidu un asinsatriebību starp ģimeni, kura viņu pieņēmusi, un tās kaimiņiem, Džeralds ir spiests pamest Ospaka māju. Viņš neizstāsta par notikušo Torvaldam Hallsonam, cilvēkam, kas dod viņam pajumti, un līdz ar to Džeraldu likums vairs neaizsargā. Pēc cīņas ar Ketilla tēvu Jalmaru, kurā viņš ar ieroci ievaino vairākus savus vajātājus, Džeralds aizbēg kalnos. Kad viņš beidzot tiek notverts, viņa ierocis klusē — patronas ir beigušās. Tad viņš paķer kāda kritušā zobenu un cīnās tik drosmīgi, ka pat viņa naidnieki vēlāk atzīst viņa varonību.
Džeralda apbedījuma vietu ar laiku sāk uzskatīt par "senlaiku varoņa" kapu. Islandes sabiedrībā pēc nāves viņš ir atradis savu vietu, kuru tam nebija izdevies atrast 20. gadsimta dzīvē.
Edvards Gereks
Edvards Gereks (pl; dzimis, miris ) bija Polijas Apvienotās strādnieku partijas Centrālās komitejas pirmais sekretārs (faktiski Polijas Tautas Republikas vadītājs) no 1970. līdz 1980. gadam.
1948. gadā atgriezās Polijā. No 1957. līdz 1970. gadam bija PASP Katovices vojevodistes līderis. Kļuva par Polijas vadītāju 1970. gadā, kad pēc nemieriem valsts ziemeļos no amata atkāpās Vladislavs Gomulka.
Centās realizēt ekonomiskas reformas, kuras veica ar ārvalstu aizņēmumu palīdzību. 1979. gadā, pretēji Leonīda Brežņeva ieteikumiem, atļāva pāvesta Jāņa Pāvila II vizīti Polijā. 1980. gadā tika veikta cenu paaugstināšana precēm, kas noveda pie nemieriem valstī un arodapvienības "Solidaritāte" nodibināšanās 1980. gada augustā. Tā paša gada septembrī Gereks tika nomainīts ar Staņislavu Kaņu kā valsts vadītāju. 1981. gada decembrī, kad valsts vadītājs bija Vojcehs Jaruzeļskis, Gereks uz gadu tika ieslodzīts cietumā kā vainīgais par ekonomikas slikto stāvokli. Miris valsts dienvidos 2001. gadā.
1949. gada Eiropas čempionāts basketbolā
1949. gada Eiropas čempionāts basketbolā (EuroBasket 1949) bija 6. kontinenta čempionāts, kas norisinājās Ēģiptē laika posmā no līdz. Eiropas čempionātā piedalījās 7 Eiropas vīriešu basketbola valstsvienības. Uzvaru tajā izcīnīja Ēģiptes izlase.
Filipi Luišs
Filipi Luišs Kasmirskis (pt; dzimis ) ir Brazīlijas futbolists, aizsargs, Brazīlijas futbola izlases dalībnieks. Kopš 2019. gada spēlē Brazīlijas kluba Riodežaneiro "Flamengo" sastāvā.
Sasniegumi
Atlético Madrid
Chelsea
Flamengo
Brazīlija
Kārlis Jēkabs Ketlers
Kārlis Jēkabs Ketlers, Kurzemes princis (, 1654—1676) bija hercoga Jēkaba dēls, Kurzemes hercoga pulka virsnieks.
Dzīvesgājums
Dzimis 1654. gada 20. oktobrī Jelgavā hercoga Jēkaba un viņa sievas Brandenburgas princeses Luīzes Šarlotes ģimenē. 1658. gada oktobrī zviedri viņu kopā ar vecākiem ieslodzīja Rīgā, bet 1659. gada 9. augustā izsūtīja uz Ivangorodas cietoksni Ingrijas rietumos. Pēc Olivas miera līguma noslēgšanas 1660. gadā viņš atgriezās Jelgavā. Tēvs viņu nosūtīja mācīties uz Parīzi, kur viņš 1664. gadā iepazinās ar Ženēvas tirgotāja dēlu Fransuā Lefortu (1656–1699), kas vēlāk kļuva par Krievijas cara Pētera I draugu un Krievijas flotes izveidotāju.
1673. gadā viņš kopā ar Lefortu iestājās sava vecākā brāļa prinča Frīdriha Kazimira komandētajā Kurzemes hercoga pulkā, kas cīnījās Nīderlandes pusē pret Francijas karali Luiju XIV. Kopā ar jaunāko brāli Aleksandru piedalījās arī Skones karā (1674–1679), kurā Brandenburgas karaspēks viņa mātes brāļa kūrfirsta Frīdriha Vilhelma vadībā cīnījās pret Zviedrijas armiju.
Miris 1677. gada 29. decembrī no izsitumu tīfa, apglabāts Kistrinas kapos, vēlāk prinča mirstīgās atliekas pārveda uz Jelgavu un apglabāja blakus mātei Kurzemes hercogu kapenēs.
Akustiskā ģitāra
Ģitāra ir viens no pasaulē populārākajiem mūzikas instrumentiem, bet tieši akustiskā ģitāra ir ieņēmusi nozīmīgu vietu mūzikas pasaulē, jo tā tiek izmantota visos mūzikas stilos, un to spēlē miljoniem cilvēku visā pasaulē.
Akustiskās ģitāras skaņa tiek radīta, vibrācijām, kuras rodas, strinkšķinot ģitāras stīgas, plūstot cauri ģitārai uz ģitāras virsmu, tad ģitāras iekšienē, tās tukšajā daļā, kuru sauc par rezonatoru, šī skaņa tiek pastiprināta, un mēs to sadzirdam.
Ģitāras vēsture
Vārds ģitāra ir cēlies no senā sanskrita, valodas, no kuras ir cēlušās Centrālāzijas un Ziemeļindijas valodas, vārda „tar”, kas tulkojumā nozīmē "stīga".
Liecības par mūzikas instrumentu, kas līdzinās ģitārai, var sastapt jau senos ēģiptiešu pieminekļos. Bet tāda sešstīgu ģitāra, kādu mēs to pazīstam tagad, parādījās tikai ap 19. gadsimtu, jo iepriekš gan tās forma, gan izmēri bija ļoti dažādi, un tie nepārtraukti mainījās, jo tie netika definēti.
Pienākot 20. gadsimtam, ģitāra jau visā pasaulē bija kļuvusi par populāru mūzikas instrumentu. Tādi izcili komponisti kā Šūberts, Vēbers un Paganīni, bija sarakstījuši neskaitāmas kompozīcijas ģitārai. Un ģitāras popularitāte tikai auga. Tā tika plaši izmantota džeza mūzikā. No akustiskās ģitāras 20. gadsimta 30. gados radās elektriskā ģitāra, ļaujot ģitāras skanējumam kļūt skaļākam – tā rezultātā attīstījās arī blūzs, rokenrols un vēlāk visiem pazīstamā rokmūzika.
Ģitāras uzbūve
Akustiskās ģitāras uzbūvi zināmā mērā varētu pielīdzināt cilvēka uzbūvei, jo arī akustiskās ģitāras galvenās trīs daļas varētu saukt par ģitāras „galvu”, „kaklu” un „ķermeni” :
Galva
Tā ir akustiskās ģitāras pats gals, kur atrodas ģitāras kolkas, jeb mazas „tapiņas”, uz kurām tiek uztītas stīgas. Ar šo kolku palīdzību ģitāra tiek noskaņota, griežot tās vienā vai otrā virzienā, jo, pievelkot ģitāras stīgu ciešāk, tā tiek vairāk nospriegota un tās tonis kļūst augstāks, bet, atlaižot stīgu vaļīgāk, tās tonis būs zemāks.
Kakls
Par akustiskās ģitāras kaklu dēvē ģitāras grifu jeb to ģitāras daļu, kur atrodas stīgas. Ģitāras grifs ir sadalīts mazākās iedaļās – ladās, lai ģitāras spēlētāji varētu vieglāk orientēties un spēlēt. Starp ģitāras galvu un kaklu atrodas ģitāras augšējais slieksnītis, neliels plastmasas gabaliņš ar speciāli izveidotām iedobēm, kurās iegulstas stīgas. Šis augšējais slieksnītis notur stīgas to nepieciešamajā pozīcijā ģitāras augšējā daļā.
Ķermenis
Akustiskās ģitāras ķermenis ir ģitāras korpuss, jeb tā ģitāras daļa, kura ir vidū tukša un kuru spēlējot parasti atbalsta pret celi. Ģitāras korpuss sastāv no vairākām detaļām. Akustiskās ģitāras virsmu jeb priekšējo daļu, tulkojot no angļu valodas, dēvē par „skaņas dēli” (sound board). Šī ģitāras virsma uztver vibrācijas, ko radījušas stīgas, tālāk novadot tās uz rezonatoru jeb ģitāras tukšo vidu, kas pastiprina šo vibrāciju skaņu, līdzīgi kā to dara skaļruņi, un skaņas kļūst sadzirdamas. Vēl uz ģitāras virsmas atrodas apakšējais slieksnītis, kurš satur ģitāras stīgas. Tas atrodas uz tiltiņa jeb neliela paaugstinājuma, lai stīgas varētu stiepties virs rezonatora.
Akustiskās ģitāras paveidi
Bez akustiskās ģitāras ir sastopamas arī elektriskās, elektroakustiskās ģitāras, kas ir radušās, pārveidojot akustisko ģitāru, kā arī klasiskās ģitāras, kas gan ir radušās pirms pašas akustiskās ģitāras. Taču akustiskajai ģitārai arī ir savi iedalījumi, tā iedalās vairākos veidos pēc izmēriem, korpusa veidsa, kā arī skanējuma.
Drednauta stila ģitāra  (Dreadnought style) ir vidēji liela ģitāra, taču tās skanējums ir pietiekami skaļš, lai piepildītu arī lielāku telpu. Šo ģitāru dažreiz dēvē arī par vesterna stila ģitāru, jo, spēlējot šo ģitāru, apakšējās notis skan ļoti izteiksmīgi un skaļāk kā augšējās. Šis ģitāras stils tika īpaši veidots, lai varētu spēlēt pavadījumu dziedātājiem.
Izgrieztā drednauta stila ģitāra  (Cutaway Dreadnought Style) ir ģitāra, kuras skanējums un lielums ir tieši tāds pats kā parastajai Drednauta stila ģitārai. Vienīgā atšķirība ir tāda, ka korpusa apakšā netālu no grifa sākuma tai ir izgriezts iedobums, lai ģitāristi vieglāk varētu nospēlēt īpaši augstas notis uz augstām ladām.
Lielā džambo stila ģitāra  (Jumbo syle) ir vislielākais un arī visskaļākais ģitāras paveids. Tas ir piemērots īpaši lielām telpām, jo tā skanējums ir skaļš un skaidrs, sadzirdams arī bez pastiprinātāja vai mikrofona. Šī stila ģitārai īpaši skaļi skan apakšējās notis, kas lieti noder, spēlējot dziesmas zemās skaņkārtās.
Ārzemju ģitāristi
Arī citās valstīs ir lieliski ģitāras virtuozi, bez kuriem mēs vairs nevarētu iedomāties populāro mūziku, piemēram, Ēriks Kleptons, Džefs Baklijs, Brajens Mejs no grupas „Queen”, Džimijs Peidžs, Džimijs Hendrikss un vēl daudzi, daudzi citi neatkārtojami ģitāristi.
2017. gada E3 Harelbeke
2017. gada E3 Harelbeke bija šosejas riteņbraukšanas viendienas sacensības, kuras notika 24. martā. Tā bija 60. reize, kad notika E3 Harelbeke sacensības un tās bija vienpadsmitās sacensības 2017. gada UCI World Tour kalendārā. Šī bija pirmā reize, kad tās iekļautas UCI World Tour kalendārā.
Triju Beļģijas pārstāvju sprintā labākais izrādījās Gregs Van Avermāts ('), pārspējot Beļģijas čempionu Filipu Žilbēru no ', bet pjedestālu noslēdza  pārstāvis Olivers Nāsens.
Komandas
Tā kā sacensības bija jaunums UCI World Tour kalendārā, tika ielūgtas visas 18 UCI WorldTeam komandas, bet dalība nebija obligāta. Tomēr pilnīgi visas astoņpadsmit WorldTeam komandas izvēlējās piedalīties. Piedalījās septiņas UCI profesionālās kontinentālās komandas, veidojot 25 komandu pelotonu.
Komino
Komino (en, mt), vēsturiski Etestija (gr), ir sala Maltas arhipelāgā. Atrodas starp Maltas salu dienvidaustrumos un Goco salu ziemeļrietumos. Tajā ir tikai 3 pastāvīgie iedzīvotāji, daļā salas ierīkots dabas rezervāts.
Vēsturiski sala bieži bijusi mazapdzīvota. Viduslaikos salas piekraste kalpojusi kā patvērums pirātiem. 13. gadsimtā te sava mūža pēdējos gadus pavadīja Abrahams Abulafija, kas šeit radījis vairākus savus darbus. Vēlākajos gados Maltas ordenis šeit ierīkoja medību teritoriju. 16. un 17. gadsimtā Komino kalpoja kā trimdas vieta. Salā atrodas 16. gadsimta novērošanas tornis, kapela, 18. gadsimta aizsardzības būves. Attīstīts tūrisms. Šeit uzņemtas vairākas kinofilmas, to skaitā "Troja" un "Grāfs Monte Kristo".
Alitēni
Alitēni ir apdzīvota vieta Cēsu novada Inešu pagastā. Atrodas pagasta rietumos 7,6 km no pagasta centra Inešiem, 54,7 km no novada centra Cēsīm un 138,3 km no Rīgas.
Apdzīvotā vieta atrodas nomaļus no valsts autoceļiem, Ogres upes labajā krastā.
Klētenes ezers
Klētenes ezers ir Aumeisteru ezeru grupā ietilpstošs ezers Valkas novada Zvārtavas pagasta centrālajā daļā uz ziemeļrietumiem no Cirgaļiem.
Krasti - zemi. Notece uz Gauju.
Gantises kalni
Gantises kalni (bo, Gangdisê; zh, Gāngdǐsī Shān) vai Transhimalaji ir kalnu grēda Tibetas kalnienē, veido tās dienvidu robežu. Stiepjas 1600 km garumā paralēli Himalajiem, no kuriem to atdala Brahmaputras un Satledžas augšteču ielejas. Grēdas augstākā virsotne ir Ņenčentanlha (7162 m vjl) grēdas austrumu daļā uz dienvidiem no Namcho ezera, bet zināmākā virsotne ir budistu, hinduistu un džainu svētais kalns Kailašs (6638 m vjl) grēdas rietumos.
Regulētā tirgū netirgots nākotnes līgums
Regulētā tirgū netirgots nākotnes līgums, biržā netirgots nākotnes līgums, priekšsamaksas līgums jeb aizpārdevums (en) ir atvasinātais finanšu instruments, kas līguma veidā noslēgts starp divām pusēm. Šis finanšu līgums nosaka, ka pircējam ir pienākums iegādāties aktīvu vai pārdevējam ir pienākums pārdot aktīvu nākotnē ar iepriekš noteiktu datumu un cenu.
Tā kā forvardi ir privātas, uz līgumu balstītas vienošanās, tad pastāv augsts darījuma partnera risks, tas nozīmē, ka kāda no iesaistītajām pusēm var neizpildīt savas saistības.
Citadele banka
AS "Citadele banka" ir uzņēmumu grupa, kas sniedz finanšu pakalpojumus. Tā ir dibināta 2010. gada 30. jūnijā, nacionalizējot un sadalot Parex banku.
25 % "Citadele banka" akciju īpašnieks ir Eiropas rekonstrukcijas un attīstības banka (EBRD). 22,4 % kapitāldaļu pieder ASV privāta kapitāla uzņēmumam Ripplewood. Pārējie 52,6 % akciju pieder dažādiem investoriem.
Bankai ir 44 filiāles Latvijā un 7 citās valstīs — Igaunijā, Vācijā, Zviedrijā. Bankai ir 19 meitas uzņēmumi, kas darbojas dažādos finanšu tirgus sektoros. Tai ir pārstāvniecības Baltijas valstīs, Zviedrijā, Vācijā, Šveicē, Azerbaidžānā, Kazahstānā, Ukrainā, Krievijā un Baltkrievijā. Banka fokusējas uz privātpersonu, mazo un vidējo uzņēmumu apkalpošanu.
Vēsture
2010. gadā Parex bankas aktīvi tika sadalīti divās daļās, un no derīgajiem aktīviem tika izveidots uzņēmums AS "Citadele banka". Faktisko darbību banka sāka 2010. gada 1. augustā.
Banku izveidojot, tika pieņemts lēmums banku vēlāk pārdot, lai atgūtu vismaz daļu valsts ieguldījumu bankas glābšanā. Privatizācijas aģentūra ziņoja, ka līdztekus akciju pārdošanas scenārijam tiek analizētas publiskā piedāvājuma iespējas, kā arī iespējas bankas akcijas kotēt biržā.
2015. gada 15. oktobrī tika paziņots, ka "Citadele banka" plāno veikt akciju sākotnējo publisko piedāvājumu fondu biržā NASDAQ OMX Riga un Londonas Fondu biržā, bet 11. novembrī sākotnējais publiskais piedāvājums tika atcelts. Banka to pamatoja ar to, ka ir parādījušās alternatīvas finansējuma piesaistei.
2018. gada 29. novembrī tika paziņots, ka "Citadele banka" iegādāsies 12,5 % uzņēmuma Mobilly kapitāldaļu. Mobilly piedāvā mobilos maksājumus par precēm un pakalpojumiem. 20. decembrī Konkurences padome atļāva šo darījumu. 2019. gada 11. decembrī AS "Citadele banka" paziņoja, ka tā iegādāsies Itālijas uzņēmuma UniCredit S.p.A. līzinga operācijas Baltijā: SIA UniCredit Leasing (ar Igaunijas un Lietuvas filiālēm), kā arī tā meitas uzņēmumu SIA UniCredit Insurance Broker (ar Igaunijas filiāli). Darījumu bija paredzēts pabeigt 2020. gada pirmajā ceturksnī, bet noslēdzās 2021. gada 4. janvārī.
2020. gada 10. augustā tika paziņots, ka maksātnespējīgās bankas PNB Banka valsts fondēto pensiju 2. pensiju līmeņa ieguldījumu plānu pārvaldīšanas tiesības ir pārdotas "Citadele banka" meitas uzņēmumam CBL Asset Management. Septembrī "Citadele banka" galvenā biroja ēka Rīgā, Republikas laukumā 2a tika pārdota nekustamā īpašuma ieguldījumu fondam Lords LB Baltic Green Fund (V), turpmāk uzņēmuma darbībai nepieciešamās telpas īrējot. 2021. gada 4. februārī meitas uzņēmuma SIA UniCredit Leasing nosaukums tika mainīts uz SIA Citadele Leasing. 2021. gada 12. martā "Citadele" banka parakstīja līgumu ar likvidējamo ABLV Bank par tai piederošā hipotekārā kredītportfeļa lielākās daļas iegādi 170 miljonu eiro apmērā. Šo darījumu 19. maijā atļāva Finanšu un kapitāla tirgus komisijas padome. 5. jūlijā tika pabeigta darījuma pirmā daļa (hipotekāro kredītu līgumi vairāk nekā 120 miljonu eiro apmērā). 2022. gada 21. janvārī tika paziņots, ka meitas banka Šveicē Kaleido Privatbank tiks pārdota Gibraltārā reģistrētai bankai Trusted Novus Bank Limited.
Anja Nisena
Anja Nisena (en, dzimusi 1995. gada 6. novembrī), pazīstama arī vienkārši kā Anja, ir dāņu-austrāliešu dziedātāja, dziesmu autore, dejotāja un aktrise.
Citadele banka
Galvenie pakalpojumu veidi
Bankas galvenie pakalpojumu veidi ir norēķinu kontu apkalpošana, maksājumu kartes, noguldījumu produkti privātpersonām un uzņēmumiem, patēriņa kredīti un hipotekārie kredīti, uzņēmumu kreditēšana, garantijas un akreditīvi, izpirkumnoma un faktūrkreditēšana, privātbaņķieru pakalpojumi un Concierge pakalpojumi, dzīvības apdrošināšana, aktīvu pārvaldība, tai skaitā pensiju 2. un 3. līmeņa uzkrājumu pārvaldība un 3. līmeņa slēgtie pensiju fondi uzņēmumiem. Banka agrāk izplatīja American Express kredītkartes Latvijā un Lietuvā.
Anja Nisena
Anja ir Austrālijas The Voice versijas uzvarētāja. Viņa ir arī noslēgusi līgumu ar izdevējkompāniju Universal Music Group.
2016. gadā viņa piedalījās Dānijas nacionālajā atlasē 2016. gada Eirovīzijai ar dziesmu "Never Alone" un kopvērtējumā ieguva 2. vietu. 2017. gadā viņa atgriezās atlasē ar dziesmu "Where I Am" un uzvarēja, kas ļāva Anjai, pārstāvot Dāniju, piedalīties 2017. gada Eirovīzijas dziesmu konkursā Kijivā. Fināla kopvērtējumā viņa ieguva 20. vietu.
Aleksandrs Dončenko
Aleksandrs Dončenko (de; ru; dzimis Maskavā) ir Krievijā dzimis Vācijas starptautiskais lielmeistars šahā (2015).
Biogrāfija
2021. gada augustā Rīgā uzvarējis starptautiskajā šaha festivāla Rīgas Tehniskās universitātes Open 2021 "A" turnīrā. 2021. gada novembrī Rīgā ierindojies 71. vietā 2021. gada "FIDE Chess.com Grand Swiss" turnīrā.
Par panākumiem turnīros FIDE 2012. gadā Dončenko piešķīrusi starptautiskā meistara (IM), bet 2015. gadā - starptautiskā lielmeistara (GM) nosaukumu.
Arizonas "Diamondbacks"
Arizonas "Diamondbacks" (en) ir profesionāls beisbola klubs, kas ir bāzēts Fīniksā, Arizonas štatā, ASV. Tas ir dibināts 1998. gadā. "Diamondbacks" spēlē Augstākās beisbola līgas (MLB) Nacionālās līgas Rietumu divīzijā. Klubs savas pastāvēšanas vēsturē ir uzvarējis vienā Pasaules sērijā. Klubs savas mājas spēles aizvada Chase Field stadionā.
Pīters Zēmanis
Pīters Zēmanis (nl,  — ) bija nīderlandiešu fiziķis. Par 1896. gadā atklāto Zēmaņa efektu 1902. gadā kopā ar Hendriku Lorencu saņēmis Nobela prēmiju fizikā.
Dzimis garīdznieka ģimenē. Akadēmisko izglītību ieguvis 1890. gadā Leidenes Universitātē, kur darbojies Heikes Kamerlinga-Onesa un Hendrika Lorenca vadībā. Pēc tam kā docētājs 1897. gadā uzsācis darbu Amsterdamas universitātē, kur 1900. kļuvis par profesoru, bet no 1908. gada vadījis Fizikas institūtu.
1896. gadā pēc H. Lorenca lūguma Zēmanis, kura zinātniskie pētījumi saistījās ar optiku un atomspektroskopiju, veica izpēti par to, kā magnētiskais lauks ietekmē starojumu. Šī pētījuma rezultātā noskaidrojās, ka, ievietojot gaismas avotu magnētiskajā laukā, noris izstarotās gaismas spektrāllīniju sašķelšanās, kas vēlāk kļuva pazīstama kā Zēmaņa efekts. Par šo atklājumu abi zinātnieki 1902. gadā saņēma Nobela prēmiju fizikā.
Halejs (krāteris)
Halejs ir triecienkrāteris Mēness redzamajā pusē. Tas atrodas redzamās daļas apmēram centrā. Nodēvēts angļu astronoma Edmonda Haleja vārdā. Vārdu 1935. gadā apstiprinājusi Starptautiskā Astronomijas savienība.
Haleja krāteris atrodas uz dienvidiem no Hiparha krātera, skar tā valni. Uz dienvidrietumiem no Haleja atrodas lielāks krāteris - Albategnijs, uz austrumiem mazāks krāteris – Hainds.
Halejs ir vecs krāteris, valnis daļēji erodējis, veidojies Nektāra periodā pirms apmēram 3,9 miljardiem gadu. Vaļņa rietumu daļu šķērso ieleja, kas stiepjas dienvidu, dienvidaustrumu virzienā gandrīz līdz Albategnija krātera valnim. Haleja krātera dibens ir relatīvi līdzens, uz tā atrodas divi mazi krāterīši.
Prudņikas apriņķis
Prudņikas apriņķis ir apriņķis Polijā, Opoles vojevodistē. Robežojas ar Opoles vojevodistes Nisas, Opoles, Krapkovices, Keņdzežinas-Kozles un Glubčices apriņķiem, kā arī Čehiju.
Sečovļes sāls ieguves dīķi
Sečovļes sāls ieguves dīķi (sl) ir sāls ieguves dīķi Slovēnijas galējos dienvidrietumos, Istrijas pussalā.
Tā ir viena no vietām, kur kopš 13. gadsimta sāls tiek iegūts tradicionālajā veidā — ar iztvaikošanas palīdzību. Tā ir starptautiski vērtīga mitraine un ūdesnputnu dzīvesvieta. 1992. gadā vieta tika iekļauta Rāmsaras vietu sarakstā. Pie sāls ieguves vietas izveidots muzejs, kas ieguvis Europa Nostra balvu. Iekārtots dabas parks (Krajinski park Sečoveljske soline). Šeit iegūtais sāls kā Piraņas sāls (Piranska sol) ie ES aizsargājama PGI preču zīme.
Zijas līcis
Zijas līcis, kopš Osmaņu laikiem zināms arī kā Pašalimani (gr) ir plašs līcis, kas atrodas Pirejas pussalas austrumu krastā Grieķijas galvaspilsētā Atēnās. Līcī atrodas gan jūras osta, gan arī jahtu osta. Agrākos laikos šajā līcī atradās lielākā Atēnu militārā osta.
Zijas līcī 1896. gada vasaras olimpisko spēļu laikā tika aizvadītas peldēšanas sacensības.
Kamillo Millers
Kamillo Millers (de; dzimis, miris ) bija austriešu paukotājs. Startējis 1900. gada vasaras olimpiskajās spēlēs.
Millers 1900. gada Parīzes olimpiskajās spēlēs startēja paukošanā ar zobenu. Šajā disciplīnā viņš ieguva 8. vietu.
Perita (pavadonis)
Atklāšana un nosaukums
Perita pirmoreiz tika nofotografēta jau 1986. gadā, kad starpplanētu zonde „Voyager 2” pētīja Urāna sistēmu, taču tolaik pavadoni attēlos neviens nepamanīja. To atklāja tikai 1999. gadā Erihs Karkoška (Erich Karkoschka), pētot „Voyager 2” attēlu arhīvu. Tam tika piešķirts pagaidu apzīmējums S/1986 U10. Pēc tam ilgu laiku nevienam vairs neizdevās pavadoni novērot, tāpēc 2001. gadā Starptautiskā Astronomijas savienība oficiāli izslēdza pavadoni no Urāna pavadoņu saraksta. Tomēr Peritas eksistenci izdevās pierādīt 2003. gadā, kad Habla kosmiskā teleskopa attēlos ieraudzīja objektu, vietā, kurā pēc aprēķiniem bija jābūt Peritai. Starptautiskā Astronomijas savienība pavadonim vēlāk piešķīra nosaukumu Perita. Perita ir tēls Viljama Šekspīra traģikomēdijā „Ziemas pasaka”.
Orbīta un fizikālie parametri
Pavadonis ietilpst Porcijas grupā (nosaukta Porcijas vārdā). Tajā vēl atrodas Bjanka, Kresīda, Dezdemona, Džuljeta, Rozalinda, Kupidons, Porcija un Belinda. Visiem šiem pavadoņiem ir līdzīgas orbītas un fotometriskās īpašības.
Henrijs Noriss Rasels
Henrijs Noriss Rasels (Henry Norris Russell, dzimis, miris ) bija ASV astrofiziķis. Viņš izveidoja vienu no pirmajām zvaigžņu evolūcijas teorijām, kā arī pirmais noteica ķīmisko elementu sastāvu Saules atmosfērā. Viņš arī izvērtēja Visuma ķīmisko elementu sastāvu un vēl pētīja saistību starp zvaigžņu spektriem un to starjaudu.
Biogrāfija
1900. gadā beidza Prinstonas Universitāti. No 1903. līdz 1905. gadam stažējās Kembridžas observatorijā. 1905. gadā Prinstonā stājās Čārlza Janga vietā. No 1912. līdz 1947. gadam bija Prinstonas Universitātes astronomiskās observatorijas direktors. 1913. gadā neatkarīgi no dāņu astronoma Eināra Hercšprunga izveidoja diagrammu, kas sasaistīja kopā zvaigžņu raksturlielumus (Hercšprunga—Rasela diagramma). 1913. — 1914. gadā noformulēja zvaigžņu evolūcijas koncepciju, saskaņā ar kuru zvaigznes galvenais enerģijas avots ir gravitācijas saspiešanās. 1920-to gadu vidū Rasels pārskatīja savu teoriju, iesakot citu zvaigžņu enerģijas avotu. Evolūcijas gaitu nosaka nepārtraukta zvaigznes blīvuma izmaiņa no pārmilžiem pa milžu atzaru līdz A un B klases zvaigznēm (sakaršana), un tālāk pa punduru atzaru caur Saules tipa zvaigznēm līdz sarkanajām pundurzvaigznēm (atdzišana). 1925. gadā tika apbalvots ar Katrīnas Brūsas medaļu. No 1947. līdz 1952. gadam strādāja Harvardas observatorijā.
Rasela vārdā ir nosaukta mazā planēta (1762 Russell), kas tika atklāta 1953. gada 8. oktobrī, kā arī triecienkrāteris redzamajā Mēness pusē.
Tiek meklētas partneres kāzām
"Tiek meklētas partneres kāzām" (en) ir 2016. gada ASV kinokomēdija, kuras režisors ir Džeiks Zimanskis. Galvenās lomas atveido Zaks Efrons, Anna Kendrika, Ādams Devains, Obrija Plaza un Stīvens Rūts. Filmas pirmizrāde notika.
Lai atrastu ideālās pavadones māsas kāzām Havaju salās, divi ballēties mīloši brāļi internetā ievieto sludinājumu un iepazīstas ar divām nevaldāmām meitenēm.
Līdacis
Līdacis var būt:
Birztalas virza
Birztalas virza (la) ir augu suga virzu ģintī. Tā ir plaši sastopama Eiropā, tostarp bieži Latvijā, kur augi veido lielas un monodominatas audzes lapkoku un jauktos mežos un krūmājos, ēnainās, mitrās vietās, īpaši upju ielejās.
Sugas ietvaros nodala divas pasugas —''Stellaria nemorum ssp. nemorum un Stellaria nemorum. ssp. glochidisperma''. Latvijā sastopama tikai ''Stellaria nemorum ssp. nemorum''.
Apraksts
Birztalas virza ir daudzgadīgs, 20—60 cm garš lakstaugs ar stāvu vai pacilu, sulīgs un trauslu, apmatotu stublāju. Stublāja augšdaļā ir gari dziedzermatiņi. Lapu forma ir no olveidīgām līdz sirdsveidīgām, tās ir 3—7 cm garas un 1—3 cm platas. Lapas plātnes mala ir gluda, skropstaini apmatota, gals smails. Apakšējās lapas ir kātainas, augšējās sēdošas, ar ķīļveidīgu pamatu. Ziedi ir izvietoti skrajā dihāzijā. Vainaglapas ir baltas, šķeltas vairāk nekā līdz pusei, divreiz garākas nekā kauslapas. Kauslapas un vainaglapas ir 5, irbuļi 3. Auglis ir garena pogaļa, kas aptuveni kausa garumā un atveras līdz pamatam. Sēklas ar pusapaļām papillām. Zied no maija līdz jūlijam.
Olena Sedina
Olena Sedina (uk, it; dzimusi Kijivā) ir Ukrainā dzimusi Itālijas starptautiskā lielmeistare šahā (1996).
Biogrāfija
Šahu iemācījusies spēlēt septiņu gadu vecumā. Divas reizes uzvarējusi Ukrainas sieviešu šaha čempionātos (1988, 1990). 1995. gadā pārcēlusies uz dzīvi Itālijā un kopš 2001. gada aprīļa šaha turnīros pārstāv šo valsti. Daudzu starptautisko šaha turnīru laureāte, tajā skaitā 2001. gadā uzvarējusi Šveices atklātajā šaha čempionātā, bet 2005. gadā kļuvusi par pirmo sievieti, kas uzvarējusi Austrālijas atklātajā šaha čempionātā.
Trīs reizes piedalījusies Pasaules šaha čempionātos sievietēm pēc izslēgšanas sistēmas. 2001. gadā zaudējusi 2. kārtā Maijai Čiburdanidzei, 2004. gadā zaudējusi 1. kārtā, bet 2008. gadā 3. kārtā zaudējusi Hou Jifaņai.
Pārstāvējusi Ukrainas un Itālijas komandas lielākajos komandu šaha turnīros:
Par panākumiem turnīros FIDE 1990. gadā Sedinai piešķīra starptautiskās meistares (WIM), 1996. gadā - starptautiskās lielmeistares (WGM) nosaukumu, bet 1999. gadā - starptautiskā vīriešu meistara (IM) nosaukumu.
Ēvalda Valtera iela (Rīga)
Ēvalda Valtera iela ir iela Rīgā, Vidzemes priekšpilsētā, Dreiliņos. Ēvalda Valtera iela sākas krustojumā ar Augusta Deglava ielu un beidzas krustojumā ar Biķernieku ielu. Kopējais ielas garums ir 591 metrs, tā ir klāta ar asfalta segumu, daļēji ir bez seguma.
Argosas odeons
Argosas odeons (el) bija odeons Argosā, Grieķijā, kurš tika izveidots, rekonstruējot 5. gadsimta pr.Kr. teātri. Tas atrodas Larisas dienvidu nogāzē apmēram 50 metrus uz dienvidiem no Argosas teātra. Uz dienvidiem blakus odeonam atrodas Afrodītes svētnīcas drupas.
Ēvalda Valtera iela (Rīga)
Vēsture
Ielu atklāja 2004. gada jūlijā, kad nodeva ekspluatācija pirmo Dreiliņu mikrorajonā esošo daudzdzīvokļu māju. Atklāšanas ceremonijā piedalījās tā laika Rīgas mērs Gundars Bojārs un Ēvalda Valtera atraitne Vera Gribača. Kopš atklāšanas ielas nosaukums netika mainīts.
Argosas odeons
Teātris ar taisnajām sēdvietām
5. gadsimata pr.Kr. laikā Argosā dabiskā tika izcirsts klintī viens no senākajiem sengrieķu teātriem. Tā kavejai (vietai kur sēdēja skatītāji) bija taisnas edolijas (sēdvietu rindas) un centrālās kāpnes, kas ir redzamas vēlākā odeona augšdaļā. Bija uzskats, ka tas tika izmantots kā publisku sapulču vieta (buleuterijs, eklēzija), tajā pat laikā saskaņā ar citu versiju tas tika interpretēts kā kriterions. Saskaņā ar mītu, Danajs, Argosas ķēniņš, tiesāja šeit savu meitu Hipermnestru, jo tā pārkāpa viņa pavēli un pirmajā laulības naktī nenogalināja savu vīru, Linkeju, kurš ieradās ar saviem brāļiem no Ēģiptes, lai piesavinātos varu. Teātris ar taisnajām sēdvietu rindām varēja ietilpināt līdz 2500 skatītāju, kā arī kalpoja teātra izrādēm līdz lielā teātra atklāšanai 3. gadsimtā pr.Kr.
Ēvalda Valtera iela (Rīga)
Ielu savienojumi
Ēvalda Valtera iela ir savienota ar šādām ielām:
Sabiedriskais transports
Pa ielu posmā no krustojuma ar Dzelzavas ielu līdz krustojumam ar Augusta Deglava ielu kursē 6. maršruta autobusi. Līdz 2021. gada 20. septembrim Ē. Valtera ielā atradās autobusu galapunkts "Dreiliņi", bet kopš maršruta pagarināšanas līdz Biķeriem maršruts kursē pa ielu tikai Abrenes ielas virzienā.
Argosas odeons
Odeona rekonstrukcija
3. gadsimta laikā odeona ēka tika rekonstruēta un ieguva pusapaļu formu. Kavejas aizmugurē bija koncentriskas sienas ar radiālām starpsienām, kas balstīja jumta velves. Koncentriskie koridori (diazomati) un trīs radiālas kāpnes dalīja kaveju sektoros (kerkidēs) un palīdzēja sadalīt skatītājus. Sēdvietas tika klātas ar ķieģeļiem un apmetumu, bet diazomatu grīdas klātas ar mozaīkām ar augu ornamentiem. Mozaīku grīdas rotāja arī pusapaļo orhestru. Tur bija attēloti divi «sacensību» galdi, vāze un vairogs, klāti ar palmu lapām, kas norāda uz poētiskajām un muzikālajām sacensībām, kuri šeit rīkoti Nemejas spēļu laikā. Skēna bija 5,95 m dziļa, bet proskēnijs veidoja trīs nišas, vienu pusapaļu centrā un divas taisnstūrainas malās. Austrumu pusē divas kāpnes veda uz ēkas iekšējo daļu. Diazomātu galos atradās no ķieģeļiem un figūrarkām celtās paradojas. Pie paradojām veda divi simetriski prodomoji (vestibili) ziemeļos un dienvidos, kas tālāk paplatinājās, pārejot lodžijās.
Argosas rekonstruētais odeons ietilpināja 1800 skatītāju un kalpoja muzikālu un teatrālu festivālu rīkošanai. Savas konstrukcijas un nelielo izmēru dēļ tam bija labāka akustika, nekā lielajam teātrim.
Dagnijas iela
Dagnijas iela ir iela Jūrmalā, Valteru apkaimē. Dagnijas iela sākas krustojumā ar Gulbju ielu un beidzas krustojumā ar Piekrastes ielu. Kopējais ielas garums ir 220 metri, tā ir klāta ar grants segumu. Dagnijas ielā satiksmes kustība norit vienā joslā. Ielā ir savrupmāju apbūve.
Ielu savienojumi
Dagnijas iela ir savienota ar šādām ielām:
Līdacis (Zvārtavas pagasts)
Līdacis (arī Līdaces ezers, Līdača ezers, Līdaču ezers, Līdaku ezers, Līkaču ezers) ir Aumeisteru ezeru grupā ietilpstošs ezers Valkas novada Zvārtavas pagasta centrālajā daļā uz dienvidrietumiem no Cirgaļiem.
Krasti - zemi. Notece uz Gauju. Ezerā dzīvo karūsas.
Zoločiva
Zoločiva ir rajona nozīmes pilsēta Ukrainas rietumos, Ļvivas apgabalā Zoločivas rajona centrs.
Pilsētā labi saglabājusies 17. gadsimtā celtā Sobesku dzimtas pils (no 1872. līdz 1953. gadam pils izmantota kā cietums).
5,5 kilometrus uz ziemeļiem no pilsētas atrodas kosmisko sakaru centrs.
Vēsture
Rakstos pirmoreiz minēta 1424. gadā. Ietilpa Žečpospolitā. Pēc Polijas pirmās dalīšanas 1772. gadā pilsēta iekļāvās Austrijas impērijā.
Pēc Pirmā pasaules kara tika iekļauta jaunizveidotajā Polijas valstī. Sākoties Otrajam pasaules karam, pamatojoties uz Molotova-Ribentropa paktu, pilsētā ienāca padomju karaspēks. Pēc Vācijas uzbrukuma PSRS Zoločivu ieņēma vācieši. Pilsētas ebreju iedzīvotāji tika iznīcināti holokaustā.
Cilvēki
Zoločivā dzimuši:
Pamukkale
Pamukkale (tr — ‘kokvilnas pils’) atrodas pie Denizli pilsētas Turcijā. Šeit esošie kalni ir izveidojušies, nogulsnējoties kaļķakmenim. Populāri ir arī termālie baseini. Vēl šeit atrodas muzejs, sengrieķu un romiešu laika pilsētas Hierapoles drupas. Abi objekti kopā iekļauti UNESCO Pasaules mantojuma sarakstā. Pamukkale ir ievērojams tūrisma objekts, ik gadu to apmeklē ap 2 miljoniem cilvēku.
Tranzīts (grupa)
Tranzīts ir latviešu apvienības deju mūzikas grupa. Grupa izveidota 1994. gadā festivālā Sinepes un Medus 1994. Grupa "PEA" - Ralfs Rubenis un Aldis Zaļūksnis ieguva balvas par labākajiem aranžējumiem un dziesmu tekstiem, kā arī aicinājumu turpmākai sadarbībai, lai ierakstītu albumu. Lai gan arī iepriekš bija koncerti publikas priekšā, tieši festivālā sasniegtie labie rezultāti bija motivācija turpmākajai darbībai. Grupā darbojas Ralfs Rubenis (solists), Edijs Aleksejevs (dejas, horeogrāfija), Gunārs Ambergs (dejas, horeogrāfija), Arturs Kuziks (dejas), Andrejs Nakoskins (dejas).
1994: Grupas izveidošanās pirmsākumi
Grupa izveidojās 1994. gadā pateicoties festivālam Sinepes un Medus 1994". Grupa izveidojās līdz ar grupas Prāta Vētra rašanos. Sākotnēji grupas sastāvā bija Ralfs Rubenis un Aldis Zaļūksnis, taču šobrīd grupa ir papildinājusi savu sastāvu ar gaismotāju un deju horeogrāfiem.
1995. gads
1995. gadā grupa izdod pirmo debijas albumu ar nosaukumu Paralēlās pasaules. Pirms albuma izdošanas tika mainīts grupas nosaukums.
Ralfs Rubenis
Grupas līderis Ralfs Rubenis dzimis 1970. gada 12. augustā Gulbenē. Beidzis Gulbenes mūzikas skolu 1983. gadā, kā arī Gulbenes 1. vidusskolu 1988. gadā. Tālāk savas mācību gaitas turpina Latvijas Lauksaimniecības universitātes Tehniskajā fakultātē, kuras beidz 1998. gadā. Jau 6 gadu vecumā Ralfs vēlas iet mūzikas skolā. Gulbenes mūzikas skolā viņš iestājas klavieru uz kora nodaļās, kur apgūst klavierspēli un dziedāšanu pie skolotājām Lipsbergas, Grīntāles un Veikšānes. Gulbenes 1.vidusskolā Ralfs Rubenis sāk mācīties 1977. gadā. Skolas laikā viņš apmeklē moderno deju pulciņa nodarbības. Dziesmu melodijas mūziķis pieraksta blociņā. 1983. gadā kopā ar māti un brāli no Gulbenes pārceļas dzīvot uz Stāmerienu. Mācoties akadēmijā, Ralfs Rubenis vada diskotēkas Gulbenes rajona Stāmerienas pagasta klubā Alianse. Viņš ir dziedošais dīdžejs. 1994. gadā nodibina grupu Tranzīts. Precējies. Ar savu nākamo sievu Ivetu iepazīstas 1992. gadā. Ir divi bērni — meita Patrīcija (dzimusi 1993. gada 5. janvārī), dēls Niks (dzimis 1998. gada 16. septembrī). Mūziķim ģimene ir miers. Dziesma “Pievilkšanas spēks” ir par šo ģimenes mieru. Ģimene bieži cieš, jo mūziķis atrodas intensīvi dziesmā. Bērnu audzināšana māksliniekam ir interesantas un patīkamas rūpes. Tas ir veids, kā sevi turpināt. Tie ir mīļākie cilvēki, kas nenovēršas, lai notiktu pats sliktākais. Dziesmu “Pasaka” autors nosapņoja, bet dziesmai “Nezvani vairs” iedvesmoja filma “The Thin Red Line”. Mūziķim idejas dziesmām rodas no visa. Dažreiz, kad tiek rakstīta dziesma, sajūtas ir it kā būtu pārdota sava dvēsele. Ralfs Rubenis ir cilvēks, kas izpaužas, dziedot savas dziesmas. Savulaik Ralfs Rubenis vada muzikālo raidījumu Tvaix, kurā apmācīja jaunos mūziķus šovbiznesa gudrībās, un nu viņš kā mūzikas eksperts var teikt, ka šobrīd ir ideāls brīdis, kad jaunajiem talantiem sākt veidot karjeru. 2008.gada rudenī mūziķis kopā ar Lauru Kosīti piedalās šovā "Zvaigžņu lietus", kurā tika līdz finālam un iegūst 2.vietu.
Skats nākotnē
Grupa Tranzīts regulāri koncertē pa Latvijas mazajiem miestiņiem un pilsētām, kā arī pēdējos četrus gadus grupai ir sanācis aizbraukt ārpus Latvijas robežām, to skaitā uz Īriju un Angliju. 2011. gada 7. augustā grupa koncertēja Derbijā. 2012. gada Jāņi grupai tika aizvadīti spēlējot koncertu Bostonā. Arī šobrīd grupa Tranzīts savus koncertus organizē pati. Dziesma "Es nevaru būt balts" vēl joprojām ir populāra, kura tiek pieprasīta visos pasākumos. Grupai ir laba tehnika, tāpēc koncertu apmeklētāji nesūdzas par koncerta kvalitāti. 2014. gada martā pēc ilgas pauzes grupa nāk klajā ar jaunu kompozīciju "Burvis". Šī dziesma tiek auklēta jau sen. Vairākas reizes tiek sākts no nulles. Dziesmas ideja atgādina rakstnieka Paulu Koelju leģendāro frāzi par to, ka, ja tu kaut ko vēlies, visa pasaules slepus sadodas rokās, lai tev palīdzētu. Jaunā dziesma tapusi ierakstu studijā Stāmerienā. Mūzikas un vārdu autors, kā arī aranžētājs un producents ir pats Ralfs Rubenis.
Diskogrāfija
Studijas albumi
Apbalvojumi
Grupa Tranzīts "Es esmu tāds"
AirPods Pro
AirPods Pro ir 2019. gada bezvadu Bluetooth Apple austiņas.
AirPods Pro izmanto otrās paaudzes AirPods izmantoto H1 procesoru, taču ir pievienota aktīva trokšņu slāpēšana, caurspīdīguma režīms, automātiska ekvalaitera regulēšana, IPX4 ūdensizturība, korpuss ar bezvadu uzlādi un maināmas silikona uzliktņi. AirPods Pro atbalsts ir pievienots iOS 13.2, watchOS 6.1, tvOS 13.2 un macOS Catalina 10.15.1. Tās ir saderīgas ar jebkuru Bluetooth atbalstošu ierīci, tostarp Windows un Android ierīcēm, lai gan dažas funkcijas, piemēram, automātiska pārslēgšana, ir pieejamas tikai Apple ierīcēs, kas izmanto iCloud.
Šaurā, sārtā līnija
Filma ir par karavīru grupu, kas Otrā pasaules kara laikā Zālamana Salās cīnās pret Japānas armiju.
Filma tika nominēta septiņām Amerikas Kinoakadēmijas balvām, tai skaitā kā labākā filma un labākais režisors, tomēr nevienu neieguva. Filma saņēma Zelta lāča balvu Berlīnes kinofestivālā.
Krelleres-Milleres muzejs
Krelleres - Milleres muzejs (nl) ir 1938. gadā dibināts nacionālais mākslas muzejs Nīderlandes Gelderlandes provincē, Hoges Velives nacionālā parka teritorijā. Muzejs nosaukts tā faktiskās izveidotājas, mākslas kolekcionāres Helēnes Krelleres - Milleres vārdā.
Muzejs dibināts 1938. gadā, ēkas arhitekts ir Henrijs van de Velde. Muzeja kolekcijā ir lielākā Vincenta van Goga darbu kolekcija ārpus Van Goga muzeja Amsterdamā. Bez van Goga darbiem, muzeja kolekcijā pārstāvēti Pīts Mondriāns, Žoržs Serā, Odilons Redons, Žoržs Braks, Pols Gogēns, Džeimss Ensors, Huans Griss, Pablo Pikaso un citi.
Muzejs ir slavens ar savu 30 hektāru lielo skulptūru dārzu. Izstādīto darbu autoru vidū ir Ogists Rodēns, Henrijs Mūrs, Žans Dibifē, Lučo Fontāna, Klāss Oldenburgs un citi.
Frontu
Frontu ir Lietuvas tehnoloģiju uzņēmums, kas izstrādā izbraukuma pakalpojumu pārvaldības platformu (field service management) uzņēmumiem, kuru inženieri apkalpo tehniķus vai uzstāda iekārtas ārpus biroja. Frontu apkalpo tādus uzņēmumus kā Lietuvos paštas, Grinda, Vilniaus vandenys, Cgates un sadarbojas ar citiem tehnoloģiju uzņēmumiem, piemēram, Tele2, UAB un Samsung Electronics Lithuania.
Vēsture
Frontu, kas tolaik bija pazīstams kā Tasker, tika dibināts 2013. gadā Kauņā, Lietuvā. Uzņēmuma attīstību ir atbalstījuši četri investori, kuru kopējais ieguldījums pārsniedz 2 miljonus eiro, un plašā klientu bāze, ko veido lieli Baltijas un citu reģionu uzņēmumi.
Pašlaik uzņēmumā strādā aptuveni 20 darbinieki.
Citas darbības
2021. gadā Frontu noslēdza sadarbības līgumu ar Kauņas Tehnoloģiju universitāti, lai uzlabotu esošās mākslīgā intelekta sistēmas un dalītos pieredzē starp iestādēm.
2022. gadā uzņēmums organizēja Centrāleiropas un Austrumeiropas konferenci par attālināto tehnisko operāciju vadību.
Līdaku ezers
Līdaku ezers var būt:
Nākotnes līgums
Nākotnes līgums (en) jeb sarunvalodā fjūčers (futures) ir standartizēts finanšu līgums, kas nosaka, ka pircējam ir pienākums iegādāties aktīvu vai pārdevējam ir pienākums pārdot aktīvu nākotnē ar iepriekš noteiktu datumu un cenu. Tā kā fjūčeri ir standartizēti līgumi, kas kotējas biržā, tad sākotnējie līguma slēdzēji tos var viegli tirgot tālāk citām pusēm. Klīringa iestādes nodrošina darījumus un būtiski samazina risku, ka kāda no pusēm neizpilda līguma saistības.
Citiem vārdiem sakot, ja viena puse pārdod nākotnes līgumu, tad tā apņemas nākotnē pārdot aktīvu par cenu, kāda noteikta sākotnējā darījuma slēgšanas brīdī, un saskaņā ar līgumā noteiktajām detaļām (datums, aktīvs, aktīva daudzums utt.). Savukārt, ja otra puse pērk nākotnes līgumu, tad tā apņemas nākotnē šo aktīvu pirkt, izpildot visas līgumā noteiktās prasības. Tomēr, ja viena vai otra puse līdz nākotnes līguma termiņa beigām dažādu iemeslu dēļ nevēlas pildīt līgumā noteikto, tad tā nākotnes līgumu var pārdot tālāk citai personai.
Nākotnes līguma pircēju sauc par garās pozīcijas turētāju, savukārt, līguma pārdevējs ir īsās pozīcijas turētājs.
Tādžins
Tādžins (ar vai ) ir tradicionāls Magribas valstu ēdiens, kā arī specifisks keramisks trauks tā pagatavošanai.
Marokā un Alžīrijā tādžins ir sautējums, kura sastāvā parasti ir putna vai jēra gaļa ar kaulu un dārzeņi (tomāti, kartupeļi, baklažāni, sīpoli u.c.). Kā piedevas izmanto medu, augļus, ķiplokus, riekstus un dažādas garšvielas — ingveru, ķimenes, kanēli, safrānu, piparus. Gatavo uz lēnas uguns, produktiem sautējoties savā sulā. Tādžina specifiskā forma (sekla māla panna ar masīvu konusveida vāku) liek iztvaikojušajam šķidrumam kondensēties vāka iekšpusē un notecēt uz leju, nodrošinot nosacītu hermētiskumu. Tiek gatavoti arī veģetārie tādžini. Pasniedz ar maizi.
Tunisijā par tādžinu sauc omletei līdzīgu ēdienu, kur olas pagatavo kopā ar kapātu gaļu, sīpoliem, kaltētiem tomātiem un olīvām, kā piedevas izmanto arī koriandru, ķimenes, piparmētras u.c.
Pakalnis
Pakalnis vai Pakaļņa ezers (arī Pakalna ezers, Pakalnes ezers, Pakalniņu ezers, Pakalņa ezers, Pakaļnes ezers) ir ūdenstilpe Preiļu novada Aglonas pagastā. Izvietojies pagasta dienvidrietumos pie autoceļa V762. Krasti zemi, lēzeni, dibens — smilšains, oļains, akmeņains, dūņains. Ezerā ietek viens strauts un viens grāvis, cauri tek Tartaks no Ciriša ūdenskrātuves uz Luknas ezeru. Mīt līdaka, asaris, rauda, līnis, zutis, plaudis, rudulis, sapals. Krastos vairākas atpūtas vietas, peldvietas.
Ezera rietumu krastā Livdanišķu ciems, ziemeļu — Gūteņi, dienvidu — Cecerski. Ziemeļaustrumu krastā Gutiņu pilskalns. Netālu no Tartaka izteces no ezera - Livdanišķu senkapi.
Bjala
Bjala, arī Bjala Prudņicka , nosaukuma vāciskais variants — Cilce , ir pilsēta Polijas dienvidos, Opoles vojevodistē. Kopš 2006. gada pilsēta un tās gmina ir bilinguāla — oficiāls statuss ir arī vācu valodai.
Pilsēta attīstījusies ap pili. Vēsturiski Silēzijas ebreju kultūras centrs. 18. gadsimtā Austrijas mantojuma kara rezultātā pilsēta iekļāvās Prūsijā. Līdz 1945. gadam tā ietilpa Vācijā, bet, pamatojoties uz Potsdamas konferences lēmumiem, tika piešķirta Polijai.
Kolorādo "Rockies" (beisbola klubs)
Kolorādo "Rockies" (en) ir profesionāls beisbola klubs, kas ir bāzēts Denverā, Kolorādo štatā, ASV. Tas ir dibināts 1993. gadā. "Rockies" spēlē Augstākās beisbola līgas (MLB) Nacionālās līgas Rietumu divīzijā. Klubs savas pastāvēšanas vēsturē ne reizi nav uzvarējis Pasaules sērijā. Klubs savas mājas spēles aizvada Coors Field stadionā.
Mellūzis
Mellūzis var būt:
Ļubova Žiļcova-Lisenko
Ļubova Žiļcova-Lisenko (uk; dzimusi ) ir Ukrainas starptautiskā meistare šahā (1996).
Biogrāfija
Viena no vadošajām Starptautiskās neredzīgo šahistu asociācijas (IBCA) šahistēm. 1978. gadā uzvarējusi Ukrainas sieviešu šaha čempionātā. Piecas reizes uzvarējusi Pasaules šaha čempionātā neredzīgajām šahistēm (1989, 1993, 1997, 2001, 2005). 2009. gada neredzīgo šaha čempionātā ierindojusies 3. vietā. Piedalījusies arī atklātajos šaha čempionātos neredzīgajiem šahistiem, kuros Pasaules čempionātā 2006. gadā izcīnījusi bronzas medaļu, bet Eiropas čempionātos izcīnījusi sudraba (1995) un bronzas (1999) medaļas.
Pārstāvējusi IBCA komandu Pasaules šaha olimpiādēs, kurās piedalījusies 9 reizes (1994, 1998-2002, 2006-2010, 2014, 2018). Individuālajā vērtējumā izcīnījusi 2 zelta (1994, 2006) medaļas.
Pārstāvējusi Ukrainas komandu Pasaules neredzīgo šaha olimpiādēs, kurās piedalījusies 6 reizes (1992-2008, 2017). Komandu vērtējumā izcīnījusi 3 sudraba (1996, 2008, 2017) un 3 bronzas (1992, 2000, 2004) medaļas. Individuālajā vērtējumā izcīnījusi zelta (2008) un sudraba (2017) medaļas.
Par panākumiem turnīros FIDE 1996. gadā Žiļcovai-Lisenko piešķīra starptautiskās meistares (WIM) nosaukumu.
Jauniešu koris BALSIS
Jauniešu koris BALSIS ir Rīgas Kultūras un tautas mākslas centra Mazā Ģilde kolektīvs, kas darbojas kopš 1987. gada. Tā diriģents un mākslinieciskais vadītājs kopš 1998. gada ir Ints Teterovskis. Korī dzied pieci desmiti skolēni un studenti no visas Latvijas. BALSIS koncertē gan Latvijā, gan ārzemēs un ir vairāku starptautisko konkursu laureāts, no kuriem kā nozīmīgākie panākumi minami Grand Prix iegūšana Starptautiskajā konkursā “Cantonigros” Spānijā 1995. gadā un Starptautiskajā Tolosas (Spānija) koru konkursā 2003. gadā, kā arī 2. vieta Eiropas koru Lielās balvas konkursā Gorīcijā (Itālija) 2004. gadā. Koris savas pastāvēšanas vēsturē izdevis jau 18 CD, kā arī vienu DVD, pie tam līdzās aktīvai koncertdarbībai un mūzikas ierakstiem, BALSIS nodarbojas arī ar dažādu labdarības akciju un sociālo projektu organizēšanu.
Vēsture
Jauniešu kori BALSIS 1987. gada 8. aprīlī dibinājuši diriģenti Kaspars Putniņš un Māris Kupčs. Jau 1991. gadā tika izcīnīts pirmais starptautiskais kora panākums, iegūstot galveno balvu BBC koru ierakstu konkursā „Let the People Sing”. Turpmākajos gados tika iegūtas godalgas dažādos starptautiskos un vietēja mēroga koru konkursos, no kuriem kā nozīmīgākie panākumi minami 1. vieta IV Starptautiskajā konkursā Neišatelē (Šveice) 1992. gadā un Grand Prix Starptautiskajā konkursā “Cantonigros” Spānijā 1995. gadā. Tomēr šādā sastāvā koris BALSIS ilgi nepastāvēja, un 1996. gadā dažādu iemeslu dēļ kolektīvs izjuka. 1996. gada rudenī iniciatīvu turpmāk vadīt kori uzņēmās kora dziedātāja Agita Ikauniece, kura tolaik vēl studēja Latvijas Mūzikas akadēmijas kordiriģentu kursā. Neilgi pēc tam kā diriģents korim pievienojās arī Ints Teterovskis. Viņš par BALSU diriģentu kļuva pēc kāda mēģinājuma, ko kursabiedrene Agita Ikauniece nevarēja novadīt saaukstēšanās dēļ un lūdza viņu aizvietot. Jauno diriģentu vadībā sekoja arī turpmāki panākumi, no kuriem atzīmējams sasniegums pašu mājās bija uzvara kamerkoru kategorijā XXII Vispārējo latviešu Dziesmu un Deju svētku koru konkursā 350 koru vidū 1998. gadā. Nozīmīgs bija arī 2003. gadā iegūtais Grand Prix Starptautiskajā Tolosas (Spānija) koru konkursā, kas 2004. gadā kori aizveda uz Eiropas koru Lielās balvas konkursu Gorīcijā (Itālija), kad pasaules labāko koru konkurencē tika izcīnīta 2. vieta, piekāpjoties jauniešu korim Kamēr.... . 2006. gada rudenī ievērojamas izmaiņas skāra kora sastāvu, nomainoties lielākajai daļai aktīvo dziedātāju, un diriģentes Agitas Ikaunieces vietā stājoties Valdim Tomsonam. Nākamo četru gadu laikā nozīmīgākos koncertceļojumus koris aizvadīja Austrālijā 2006./2007. gadu mijā, kur pēc BALSU viesošanās tika dibināts Austrālijas Apvienotais koris "Atbalsis" un Kanādā, 2009. gada vasarā piedaloties XII Latviešu Dziesmusvētkos Hamiltonā. 2010. gada rudenī diriģentu Valdi Tomsonu nomainīja Laura Leontjeva. Šī paša gada rudenī koris, pārstāvot visu Ziemeļeiropu, piedalījās Pasaules koru un vokālo ansambļu gadatirgū “Polyfollia” Francijas pilsētā Sentlo, kur BALSU sniegumus tika augsti novērtēts. 2011. gada rudenī diriģente Laura Leontjeva beidza darbu kolektīvā, un notika arī ievērojamas izmaiņas dziedātāju sastāvā. 2011. gada oktobrī BALSIS piedalījās 43. Starptautiskajā koru konkursā Tolosā, iegūstot 3. vietu tautas mūzikas kategorijā. BALSIS uzstājas ne tikai kā jauktais koris. Izveidojusies tradīcija koncertēt arī atsevišķos vīru un sieviešu koru sastāvos “Viņi” un “Viņas”. Abi sastāvi ieguvuši 1. vietas 2005. gada I Emīla Dārziņa koru konkursā un 2. vietas 2009. gada II Emīla Dārziņa koru konkursā. 2010. gadā no BALSU dziedātājiem tika izveidota arī vokālā grupa, kas pārstāvēja Latviju 2010. gada Pasaules koru olimpiādē Šaosjinā (Ķīna), iegūstot zelta medaļu tautas programmas kategorijā un sudraba medaļu jaukto kamerkoru kategorijā.
Sociālie projekti
2011. gadā koris uzsāka jaunu projektu, reizi mēnesī piedaloties kultūras braucienu organizēšanā maršrutā Rīga – Gulbene – Alūksne – Gulbene – Rīga sadarbībā ar AS “Pasažieru vilciens”, tā atdzīvinot tradīciju par Tautas ekskursiju vilcieniem, kas aizsākta pirmās Latvijas brīvvalsts prezidenta Kārļa Ulmaņa darbības laikā. Tā mērķis ir nodrošināt pasažieru interesi par vēsturisko šaursliežu dzelzceļa līnijas posmu Gulbene – Alūksne un nepieļaut šīs vēsturiskās dzelzceļa līnijas slēgšanu, kā arī rosināt iedzīvotājus aktīvāk apceļot Latviju, izmantojot dzelzceļa līnijas.
Saldus ordeņa pils
Saldus ordeņa pils jeb Frauenburgas pils bija Livonijas ordeņa mūra pils Saldū, kas no 14. līdz 16. gadsimtam bija Kuldīgas komturiem pakļauta saimniecības pils pie Jelgavas-Kuldīgas ceļa, bet vēlāk draudzes novada centrs Kurzemes un Zemgales hercogistes Kuldīgas virspilskunga iecirknī. Pils mūri nav saglabājušies līdz mūsdienām, senā pilsvieta atrodama tagadējā Saldus medicīnas centra teritorijā.
Vēsture
14. gadsimtā aizsardzībai pret Lietuvas dižkunigaitijas iebrukumiem netālu no senākā Saldus pilskalna (Salden) Livonijas ordenis senajā "Zemē starp Skrundu un Zemgali" uzcēla mūra pili, kas pirmo reizi pieminēta 1411. gadā. Pili nosauca ordeņa patroneses Svētās Māras vārdā par "Mūsu mīļās kundzes pili" jeb Frauenburgu (15. gs. avotos: Frauwenburg, Vrouwenburch).
Pēc 1617. gada Kurzemes un Zemgales hercogistes satversmes (Formula regiminis — "Valdības formula") pieņemšanas pilī tiesu sprieda Saldus pilskungs (Hauptmann). Otrā Ziemeļu kara laikā 1659. gadā zviedru karavīri Frauenburgas pili izlaupīja, 1660. gadā pēc atgriešanās no trimdas pilī uzturējās hercogs Jēkabs ar ģimeni.